एपीएफको सानदार सुरुआत
ठूलो लक्ष्य पछ्याउन एकदिवसीय क्रिकेटमा साझेदारीको निकै ठूलो महत्त्व हुन्छ । आइतबार एक्सेल्सिया दोस्रो प्रधानमन्त्री कप क्रिकेट प्रतियोगिताको उद्घाटन खेलमा नेपाल एपीएफ क्लबले प्रदेश ४ लाई ५ विकेटले पराजित गर्दा मध्यक्रमका साझेदारी महत्त्वपूर्ण रहे ।
काठमाडौँ — ठूलो लक्ष्य पछ्याउन एकदिवसीय क्रिकेटमा साझेदारीको निकै ठूलो महत्त्व हुन्छ । आइतबार एक्सेल्सिया दोस्रो प्रधानमन्त्री कप क्रिकेट प्रतियोगिताको उद्घाटन खेलमा नेपाल एपीएफ क्लबले प्रदेश ४ लाई ५ विकेटले पराजित गर्दा मध्यक्रमका साझेदारी महत्त्वपूर्ण रहे ।युवा खेलाडी रोहितकुमार पौडेलको लयात्मक ब्याटिङ प्रदर्शन तथा अनुभवी खेलाडीको जिम्मेवारीपूर्ण इनिङ्ससँगै एपीएफले प्रतियोगितामा उत्कृष्ट सुरुआत गर्‍यो । नयाँ स्वरूपमा देखिएको विभागीय टोलीले प्रदेश ४ ले प्रस्तुत गरेको २ सय ४३ रनको लक्ष्य ५ विकेट गुमाउँदै ३७ औं ओभरमै भेट्यो ।युवा ब्याट्सम्यानद्वय आसिफ शेख र अनिलकुमार साहलाई तेस्रो ओभरभित्रै गुमाएको एपीएफलाई सुवास खकुरेल र प्रदीप ऐरीको साझेदारीले सम्हालेको थियो । प्रदीपले ३७ रन जोडेर पेभेलियन फर्कनुअघि सुवाससँग तेस्रो विकेटका लागि ७९ रनको साझेदारी गरे । त्यसपछि आएका पृथु बाँस्कोटा र सुवासले लगातार रन जोडे पनि सुवास ४८ रन जोडदै हरि चौहानको बलमा बोल्ड भए । उनले ६१ बलको सामना गर्दै ६ चौका प्रहार गरे ।इनिङ्सको मध्यान्तरमा १२४–४ को स्थितिमा क्रिजमा आएका रोहितले पृथुसँग सुदृढ साझेदारी गर्दै टोलीलाई सहज जितसम्म डोर्‍याए । इनिङ्स अवधिभर खुलेर खेलेका रोहितले रन जोड्न मैदानको कुनै भाग छाडेनन् । उनले रिभर्स स्विपदेखि स्ट्रेट ड्राइभसम्मका विभिन्न शटबाट रन बटुल्दै उच्च आत्मविश्वासको उदाहरण दिए । ४८ बलको सामना गर्दै १० चौका र ३ छक्का प्रहार गरेका रोहित ७३ रनमा नटआउट रहे । म्यान अफ द म्याच रोहितले ५३ रन जोडेका पृथुसँग पाँचौं विकेटका लागि ११.१ ओभरमा १ सय १० रनको साझेदारी गरेका थिए ।त्यसअघि मध्यक्रमका ब्याट्सम्यान चलेपछि प्रदेश ४ ले निर्धारित ५० ओभरमा ९ विकेट गुमाउँदै २ सय ३९ रनको राम्रो योगफल खडा गरेको थियो । ओपनरद्वय आकाश थापा (८) र अनिल गुरुङ (७) लाई सस्तैमा गुमाएको प्रदेश ४ लाई कप्तान विधान श्रेष्ठ (४३) ले सम्हालेका थिए । हरि चौहानले ६४ बलमा ७ चौका र १ छक्का मदतले ५७ रन जोड्दै रनको गति बढाएका थिए ।अर्धशतक प्रहार गरेपछि रोहित ।तस्बिर : हेमन्त श्रेष्ठतल्लोक्रममा अमृत गुरुङले २१ तथा विपिन खत्रीले २७ रन जोड्दै टोलीलाई २ सयको आकडा पार गराए । विपिनले करण केसीको एकै ओभरमा तीन छक्का प्रहार गर्दै राम्रो अन्त्य दिलाए । एपीएफका कमलसिंह ऐरीले ३, अमरसिंह राउटेला २ तथा करण र पृथुले १–१ विकेट लिए ।पराजित टोलीका प्रशिक्षक रिजन प्रजुले एकदिवसीय खेल्ने बानी नपरेको र प्रदेश संरचनासँगै बनेको नयाँ टोलीमा भिज्न केही समय लाग्ने बताए । म्यान अफ द म्याच रोहितले खेलको मागअनुसार प्रदर्शन गर्दै टोलीलाई जित दिलाउन सकेकामा खुसी व्यक्त गरे । ‘म ब्याटिङमा जाँदा पृथु दाइ क्रिजमा जम्नुभएको थियो । त्यसैले उहाँलाई स्ट्राइक दिँदै आफूलाई केही समय लिएँ । विपक्षीले सबै फिल्डर ३० यार्डभित्र राखेकाले ठूलो शट खेल्ने योजना सफल भयो,’ उनले सुनाए ।१ सय २६ को लक्ष्य रक्षाकाठमाडौं– एक्सेल्सिया दोस्रो प्रधानमन्त्री कप क्रिकेट प्रतियोगिताअन्तर्गत मूलपानी क्रिकेट मैदानमा भएको खेलमा प्रदेश ७ ले प्रदेश ६ लाई ४८ रनले पराजित गर्‍यो । पहिले ब्याटिङको निम्तो पाएको प्रदेश ७ ले ३१.३ ओभरमा सबै विकेट गुमाउँदै १ सय २५ रनमात्र जोड्न सक्यो । सञ्जु दमाईले ५४ र सुरेन्द्र चन्दले २५ रन जोड्नुबाहेक अन्य कुनै ब्याट्सम्यानले दोहोरो अंक जोड्न सकेनन् । प्रदेश ७ लाई सस्तैमा समेट्न प्रदेश ६ का टेक सलामीले ८.३ ओभरमा १२ रन खर्चेर ५ विकेट लिएका थिए ।जवाफमा प्रदेश ७ ले उत्कृष्ट बलिङ गरेपछि प्रदेश ६ ले २३ औं ओभरमा अलआउट हुनुअघि ७७ रनमात्र जोड्न सक्यो । लगातार विकेट गुमाएको प्रदेश ६ क लागि कप्तान रवीन्द्रजंग शाहीले २९ रन जोड्नुबाहेक अन्य ब्याट्सम्यानले निराश तुल्याए । शेर मल्लले ७.२ ओभरमा २१ रन खर्चेर ५ विकेट लिएपछि प्रदेश ७ को जित पक्का भएको थियो ।आजका खेलप्रदेश २ विरुद्ध प्रदेश ४मूलपानी क्रिकेट मैदानपुलिसविरुद्ध प्रदेश ७टीयू क्रिकेट मैदान